Madridning "Atletiko" jamoasi belgiyalik yosh yarim himoyachi Yannik Ferreyra Karraskoning transferini e’lon qildi. Bu haqda jamoaning tvitterida ma’lum qilindi. "Men Simeone bilan ishlayman. U dunyodagi eng kuchli mutaxassislardan biri", deydi futbolchining o‘zi. Eslatib o‘tamiz, madridliklar 21 yoshli bu futbolchini "Monako" jamoasidan 20 mln yevro evaziga xarid qildi va u bilan 5 yillik shartnoma imzolagandi. Ma’lumot uchun, Karrasko o‘tgan mavsumda "Monako" bilan Fransiya chempionatining 36 o‘yinida maydonga tushib, 6ta gol urgan va 10ta golli pas amalga oshirgan.